หลานชาย อายุ 7 ขวบ ชอบพูดแทรก ชอบฟังเรื่องที่ผู้ใหญ่คุยกัน สอดรู้ทุกเรื่องแล้วไปพูดต่อ แบบเจอใครก็พูดถึง คนอื่นแบบนินทา พยายามฟังเก็บข้อมูล พอใครพูดอะไรมาก็ถามว่า พูดถึงใคร อะไร ทำไม แล้วก็วิจารย์ เหมือนผู้ใหญ่ ไม่มีมารยาท อยู่ดีๆก็พูดว่าวิจารย์ ผู้ใหญ่ เช่น ว่าแม่แก่ ไม่สวย ว่าป้าข้างบ้านว่าพูดมาก พี่สาวทำขนม ก็พูดว่า จะอร่อยเหรอ เราเป็นน้าค่ะ หลานไปที่ไหน ไม่น่าเอ็นดู เพราะมีพฤติกรรมแบบนี้ ต้องแก้ยังไงคะ เค้าเพิ่งมาจาก ต่างจังหวัดได้ ไม่ถึงปี อยู่ต่างจังหวัดมานาน ส่วนใหญ่
สวัสดีครับ เด็กมักจะยังไม่บรรลุนิติภาวะ กล่าวคือ ยังไม่รู้ว่าอะไรผิดอะไรถูก อะไรที่เขาเห็นว่าผู้ใหญ่ทำ ก็มักจะทำตาม หรือถ้าชักชวนว่าอะไรดี ก็มักจะเชื่อ ดังนั้น ถ้าผู้ปกครองเห็นว่าพฤติกรรมใด เด็กทำไม่ดี ก็ต้องว่ากล่าวตักเตือนอย่างจริงจัง มิฉะนั้น เด็กจะไม่เข้าใจ คิดว่าสิ่งนั้นไม่ได้ผิดร้ายแรง หากว่ากล่าวแล้ว ยังไม่เชื่อ ก็อาจจะต้องการลงโทษ เช่น ตีพอให้หลาบจำ (แต่ไม่ควรถึงขั้นเลือดออก) หรือ ใช้มาตรการจำกัดบริเวณห้ามดูทีวี ห้ามกินขนม ห้ามไปเที่ยวข้างนอก ฯลฯ ซึ่งหากเขารู้ว่าสิ่งที่ทำไปส่งผลให้เขาสูญเสียสิ่งที่เขาชอบ เขาก็จำว่าสิ่งนี้ไม่ดี ไม่ควรทำ แต่ในทางตรงข้าม หากเขาทำตัวดีขึ้น ผู้ปกครองก็ควรจะให้กำลังใจว่าดี มีมารยาท เป็นเด็กน่ารัก ก็จะเป็นการสร้างพลังคิดในทางบวกและที่สำคัญ ผู้ปกครองต้องทำตัวเป็นแบบอย่างที่ดีด้วย เพราะหากผู้ปกครองทำตัวพูดวิจารณ์ผู้อื่น หรือทำตัวไม่มีมารยาทเสียเอง เด็กก็คงไม่สามารถเรียนรู้สิ่งที่ดีได้ครับ